open-index/open-wikipedia-markdown huggingface dataset:
เศรษฐกิจลาว

thumb|ตลาดสดในหลวงพระบาง
**เศรษฐกิจของประเทศลาว**เจริญเติบโตขึ้นอย่างรวดเร็วโดยรัฐบาลลดการควบคุมจากส่วนกลางและกระตุ้นการลงทุนของเอกชนตั้งแต่ พ.ศ. 2529 ลาวเป็นประเทศที่ผลิตพลังงานและส่งไปขายให้จีน เวียดนาม และไทยแม้จะยังเป็นประเทศที่ยากจนที่สุดในเอเชียตะวันออกเฉียงใต้ เศรษฐกิจลาวปัจจุบันกำลังเผชิญกับความท้าทายหลายด้าน เช่น หนี้สินต่างประเทศที่สูง หนี้สาธารณะในปี 2564 หนี้สาธารณะและหนี้ที่ค้ำประกันโดยภาครัฐของลาวคิดเป็น 88% ของ GDP โดยมีภาระการชำระหนี้ปีละประมาณ 1.4 พันล้านดอลลาร์สหรัฐ , อัตราเงินเฟ้อ, และการอ่อนค่าของเงินกีบ ADB คาดการณ์เศรษฐกิจลาวในปี 2568 จะขยายตัวที่ 3.9% โดยภาคบริการการขนส่งและการท่องเที่ยวจะขยายตัวเพิ่มขึ้น

## ประวัติ
หลังจากเข้าสู่อำนาจใน พ.ศ. 2518 รัฐบาลคอมมิวนิสต์ได้นำระบบเศรษฐกิจแบบโซเวียตมาใช้ โดยแทนที่การลงทุนของเอกชนด้วยการลงทุนของรัฐและสหกรณ์ การลงทุนมาจากศูนย์กลางทั้งการผลิต การค้าและการกำนดราคา และสร้างระบบกั้นขวางการค้าภายในกับภายนอกประเทศ หลังจากใช้ระบบเศรษฐกิจนี้ไปไม่นาน พบว่าเป็นอุปสรรคต่อการพัฒนาจนต้องมีการปฏิรูป เปลี่ยนการกำหนดราคาจากการกำหนดโดยรัฐมาเป็นมาเป็นตามกลไกตลาด อนุญาตให้เกษตรกรยึดครองที่ดินและขายผลผลิตทางการเกษตรได้ ยกเลิกการกีดกันสินค้าจากภายนอก

ใน พ.ศ. 2532 ลาวได้บรรลุข้อตกลงกับธนาคารโลกและกองทุนการเงินระหว่างประเทศ ในด้านการปฏิรูปเศรษฐกิจ สนับสนุนการลงทุนของเอกชน ลาวยอมรับความช่วยเหลือจากออสเตรเลียในการสร้างสะพานข้ามแม่น้ำโขงเชื่อมระหว่างเวียงจันทน์กับหนองคาย ในช่วงที่เกิดวิกฤติการเงินในเอเชียตะวันออกเฉียงใต้ เมื่อ พ.ศ. 2540 ลาวได้รับผลกระทบโดยค่าเงินกีบลดลง ใช้นโยบายเศรษฐกิจแบบเงินฝืดซึ่งทำให้เศรษฐกิจมีเสถียรภาพใน พ.ศ. 2543

นอกจากการเพาะปลูกทางการเกษตรแล้ว ในลาวมีการลงทุนทางอุตสาหกรรมที่ประสบความสำเร็จ เช่น เครื่องยนต์ เบียร์ กาแฟ และการท่องเที่ยว โดยได้รับการสนับสนุนจากสหรัฐ ญี่ปุ่นและเยอรมัน
## เกษตรกรรม
สปป. ลาวเป็นประเทศที่ภาคเกษตรกรรมเป็นแหล่งรายได้หลักของประชาชน โดยในปี 2564 รายได้จากภาคการเกษตรคิดเป็นร้อยละ 16 ของ GDP โดยรัฐบาล สปป. ลาวได้กำหนดให้แผนการส่งเสริมภาคการเกษตร เลี้ยงสัตว์ และปลูกพืชเชิงพาณิชย์เช่น มันสำปะหลัง ยางพารา กล้วย กาแฟ ข้าวโพด และข้าว

## การส่งออก
ลาวพึ่งพารายได้จากการส่งออกสินค้าเกษตรและแร่ธาตุเป็นหลัก โดยมีประเทศคู่ค้าสำคัญคือ จีน, เวียดนาม, และไทย ออสเตรเลีย ฮ่องกง มูลค่าการส่งออกของลาวในเดือนตุลาคม 2564 ลาวมีมูลค่าการส่งออกประมาณ 387 ล้านดอลลาร์สหรัฐ โดยขาดดุลการค้า 45 ล้านดอลลาร์สหรัฐ  ส่วนในปี 2564 ทั้งปีมีการส่งออกประมาณ 7,000 ล้านดอลลาร์สหรัฐ จากมูลค่าการค้ารวม 13,000 ล้านดอลลาร์สหรัฐ

## การท่องเที่ยว
แม้จะได้รับผลกระทบจากการระบาดของ COVID-19 แต่การท่องเที่ยวก็ยังเป็นภาคส่วนสำคัญของเศรษฐกิจลาว เมืองหลวงพระบางและปราสาทหินวัดพูได้ขึ้นทะเบียนแหล่งมรดกโลก นอกจากนี้ยังมีแหล่งท่องเที่ยวที่มีชื่อเสียงอีกหลายแห่ง เช่น เจดีย์หลวงเวียงจันทน์ หอพระแก้ว น้ำตกกองปาปิงในจำปาไซและน้ำตกกวางสีในหลวงพระบางเป็นต้น

เมืองหลวงพระบาง ใน 3 เดือนแรกของปี 2568 เมืองหลวงพระบางดึงดูดนักท่องเที่ยวเพิ่มขึ้น 162% จากช่วงเดียวกันของปีก่อนหน้า หรือจำนวน 1,167,581 คน สร้างรายได้ 584 ล้านดอลลาร์สหรัฐ

เว็บไซต์ Travel and Tour World จัดให้ลาวเป็นแหล่งท่องเที่ยวที่ค่าใช้จ่ายสร้างความสบายใจให้กับนักท่องเที่ยวต่างชาติเป็นอันดับ 1 ของโลก จากทั้งหมด 131 ประเทศ

## อ้างอิง

หมวดหมู่:เศรษฐกิจของประเทศลาว
ซีนีกัง

**ซีนีกัง** เป็นอาหารฟิลิปปินส์ประเภทต้ม มีรสเปรี้ยว ปรุงกับเนื้อสัตว์ได้หลายชนิด เช่น เนื้อหมู เนื้อวัว ไก่ ปลา กุ้ง ผักที่นิยมใส่ได้แก่ ผักบุ้ง ผักกาดไร่ ผักกวางตุ้ง ผักกาดหัว เผือก มะเขือม่วง กระเจี๊ยบเขียว พริกชี้ฟ้า มะเขือเทศ หอมแดง ถั่วฝักยาว ถั่วแขก ถั่วพู ปรุงรสเปรี้ยวด้วยมะขามหรือใส่ผักที่มีรสเปรี้ยวลงไป เช่น มะม่วงดิบ ยอดมะขาม ฝักมะขามอ่อน ตะลิงปลิง ฝรั่งสุก หรือกระท้อนดิบ  
thumbnail|left|ซีนีกังที่ทำจากเนื้อหมู
thumbnail|right| ซีนัมปาลูกังมาโนก (ซีนีกังที่ทำจากไก่ใส่ใบมะขามอ่อน)
## อ้างอิง
* นันทนา ปรมานุศิษฏ์. โอชาอาเซียน. กทม. มติชน. 2556 หน้า 293 - 294

หมวดหมู่:อาหารฟิลิปปินส์
หมวดหมู่:ซุป
หมวดหมู่:อาหารประจำชาติ
เวียเชสลัฟ กูเซฟ

**เวียเชสลัฟ กูเซฟ** () นักมวยสากลชาวรัสเซีย เกิดเมื่อ 4 ตุลาคม พ.ศ. 2528 ที่เมืองโปรโคเปียฟสค์ (Prokopyevsk) ประเทศรัสเซีย สถิติการชก 23 ครั้ง ชนะ 20 (น็อก 5) แพ้ 3

## ประวัติ
กูเซฟขึ้นชกมวยสากลอาชีพครั้งแรกเมื่อ 1พฤศจิกายนพ.ศ. 2546 ชนะคะแนน พาเวล กูบาซอฟ ที่ รัสเซีย ขึ้นชกชนะอีกสองครั้งก็ได้ชิงแชมป์อูราลและไซบีเรียรุ่นซูเปอร์แบนตัมเวทที่ว่าง ชนะคะแนน เอมิน อาลีเอฟได้แชมป์มาครองเมื่อ 12 มิถุนายน พ.ศ. 2547 ขึ้นชกป้องกันตำแหน่งได้ 1 ครั้ง ก่อนจะขึ้นชิงแชมป์รัสเซียรุ่นเฟเธอร์เวทที่ว่าง เมื่อ 12 มิถุนายน พ.ศ. 2548 ชนะคะแนน อเล็กซานเดอร์ ครูเลฟ ได้แชมป์มาครอง หลังจากนั้น กูเซฟขึ้นชกชนะรวด และชกป้องกันแชมป์รัสเซียได้ 1 ครั้ง ในที่สุด กูเซฟได้ชิงแชมป์เงารุ่นเฟเธอร์เวท WBA ที่ว่างเมื่อ 12 เมษายน พ.ศ. 2551 ชนะคะแนน อับดู เตบาซัลวา ได้แชมป์มาครอง จากนั้น ชิงแชมป์เงารุ่นเฟเธอร์เวท WBO อีกเส้นเมื่อ 31 กรกฎาคม พ.ศ. 2551 ซึ่งกูเซฟเป็นฝ่ายชนะคะแนน ชัยยงค์ ศิษย์ทรายทอง ได้แชมป์มาครอง หลังจากนั้น เดินทางไปชิงแชมป์ WBC แคริบเบียนรุ่นเฟเธอร์เวท ที่สหรัฐ ปรากฏว่าเป็นฝ่ายแพ้คะแนน ฮวน คาร์ลอส บูร์โกส เมื่อ 12 มิถุนายน พ.ศ. 2552 ชิงแชมป์ไม่สำเร็จ

ต่อมา กูเซฟขึ้นชิงแชมป์ WBO ยุโรปรุ่นเฟเธอร์เวท เมื่อ 11 มีนาคม พ.ศ. 2553 ซึ่งเป็นฝ่ายชนะน็อก เฟลิเซียโน อาซัวกา ยก 3 กูเซฟหยุดชกไปสองปี กลับมาชกอีกครั้งใน พ.ศ. 2555 โดยขึ้นชิงแชมป์ PABA รุ่นเฟเอร์เวท เมื่อ 30 เมษายน ปรากฏว่าเป็นฝ่ายชนะคะแนนปัจจัย ยงยุทธยิม โดยกูเซฟเองถูกชกลงไปนับแปดในยกที่ 1 ด้วย กูเซฟขึ้นชกครั้งล่าสุดเมื่อ 2 มีนาคม พ.ศ. 2556 แพ้คะแนน แกรี รัสเซล จูเนียร์ ที่ สหรัฐ แล้วยังไม่ได้ขึ้นชกอีก
## เกียรติประวัติ
* แชมป์ยูราลและไซบีเรียรุ่นซูเปอร์แบนตัมเวท (2547)
* แชมป์รัสเซียรุ่นเฟเธอร์เวท (2548 - 2550) 
* แชมป์ WBA Intercontinental (แชมป์เงา WBA) รุ่นเฟเธอร์เวท 
** ชิง 12 เมษายน 2551 ชนะคะแนน อับดู เตบาซัลวา ที่ รัสเซีย
** สละแชมป์
* แชมป์ WBO Intercontinental (แชมป์​เงา WBO) รุ่นเฟเธอร์เวท
** ชิง 31 กรกฎาคม 2551 ชนะคะแนน ชัยยงค์ ศิษย์ทรายทอง ที่ รัสเซีย
** สละแชมป์
* แชมป์ WBO ยุโรปรุ่นเฟเธอร์เวท 
** ชิง 11 มีนาคม 2553 ชนะน็อก เฟลิเซียโน อาซัวกา ยก 3
** สละแชมป์
*แชมป์ PABA รุ่นเฟเอร์เวท 
** ชิง30 เมษายน 2555 ชนะคะแนน ปัจจัย ยงยุทธยิม ที่ รัสเซีย  
* เคยชิงแชมป์ต่อไปนี้แต่ไม่สำเร็จ
** ชิงแชมป์ WBC แคริบเบียนรุ่นเฟเธอร์เวท เมื่อ 12 มิถุนายน 2552 แพ้คะแนน ฮวน คาร์ลอส บูร์โกส ที่สหรัฐ

## อ้างอิง
สถิติการชก boxrec.com 
หมวดหมู่:นักมวยสากลชาวรัสเซีย
หมวดหมู่:แชมป์มวยสากลประเทศรัสเซีย
หมวดหมู่:แชมป์เงา WBO
หมวดหมู่:แชมป์เงา WBA
หมวดหมู่:แชมป์ PABA
เซอร์ไวเวอร์ กากายัน

**เซอร์ไวเวอร์ กากายัน บลอน ปะทะ เบรน ปะทะ บิวตี้** (Brawn vs. Brains vs. Beauty) () เป็นฤดูกาลที่ 28 ของรายการเซอร์ไวเวอร์ ผู้เล่นใหม่ 18 คนถูกแบ่งออกเป็น 3 เผ่าตามลักษณะที่โดดเด่นของผู้แข่งขัน คือ ความแข็งแกร่งทางร่างกาย ความฉลาดทางสติปัญญาและความงามอันน่าดึงดูดใจ ฤดูกาลนี้ เครื่องรางภูมิคุ้มกันแบบปกติ ถูกซ่อนไว้ตามปกติเช่นเคย แต่เมื่อหลังจากรวมเผ่าแล้วจะทำการซ่อนเครื่องรางภูมิคุ้มกันแบบพิเศษเหมือนฤดูกาลที่ 12 และ 13 ซึ่งสามารถใช้ได้อย่างปลอดภัยเมื่อพิธีกรอ่านผลโหวตจบแล้ว สถานที่ถ่ายทำอยู่ในประเทศฟิลิปปินส์ที่เดียวกับฤดูกาลที่ 25-27 แต่ย้ายเกาะหลักที่ถ่ายทำออกไป เพื่อมุมมองที่แตกต่าง ฤดูกาลนี้จะเริ่มออกอากาศทางโทรทัศน์ กำหนดการเดิมที่ 19 กุมภาพันธ์ พ.ศ. 2557 แต่ก็ได้เลื่อนออกไปเป็นวันที่ 26 กุมภาพันธ์ พ.ศ. 2557 และฉาย 2 ตอนติดกันเวลา 2 ทุ่มตามเวลามาตรฐานของสหรัฐอเมริกา สำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงเวลา 13:00 น. สำหรับตอนสุดท้ายของฤดูกาลนี้ เป็นครั้งแรกนับตั้งแต่ เซอร์ไวเวอร์ ไทย ที่ไม่ได้ออกอากาศตอนสุดท้ายวันอาทิตย์ แต่จะออกอากาศในวันพุธ เวลาเดิมปกติ ซึ่งในประเทศไทยก็สามารถรับชมได้ในเวลาเดิมเช่นกัน ยกเว้นรีรันรอบแรกในวันศุกร์จะถูกเลื่อนจาก 20:00 น. เป็น 19:00 น.

## รายละเอียดของฤดูกาล
* **เผ่า** :
: ลูซอน สีประจำเผ่า สีเขียวอ่อน (ความฉลาดทางสติปัญญา) มีสัญลักษณ์ **จระเข้**
: โซลาน่า สีประจำเผ่า สีม่วง (ความงามอันน่าดึงดูดใจ) มีสัญลักษณ์ **นก**
: อาพารี่ สีประจำเผ่า สีส้ม (ความแข็งแกร่งทางร่างกาย) มีสัญลักษณ์ **เสือ**
: โซลาร์เรียน สีประจำเผ่า สีดำ
* **ตุ๊กตาสิทธิ์คุ้มกัน** : รูปปั้นลิงยืน หน้าเป็นยักษ์ 2 ตัวยืนติดกันแบบที่สามารถถอดออกจากกันได้ ตัวใหญ่สีแดงสำหรับเผ่าแรก และตัวเล็กสีน้ำเงินสำหรับเผ่าที่สอง
* **สร้อยสิทธิคุ้มกัน** : หน้าทศกัณฑ์เล็กๆ ตรงกลางกับแผ่นโลหะฉลุลวดลายและพู่ห้อยสองข้าง 
* **คบเพลิง** : ทำจากไม้ประดับด้วยพู่ฟางมะพร้าว มี 3 แบบติดอยู่ที่โคนคบเพลิง
:: หน้าคนสำหรับเผ่าลูซอน มีแถบสีเขียวบนหัว
:: หน้านกเหยี่ยวสำหรับเผ่าโซลาน่า มีแถบสีม่วงบนหัว
:: หน้าทศกัณฑ์สำหรับเผ่าอาพารี มีแถบสีส้มบนหัว
* **อุปกรณ์ดับไฟ** : ด้ามจับเป็นไม้ ตรงที่ครอบทำด้วยเหล็ก
* **สภาเผ่า** : ลักษณะเหมือนเซุ้มชนเผ่า ตรงกลางเปิดโล่ง ประดับด้วยฟางหลังคาหลายชั้น

## ผู้เข้าแข่งขัน

## การแข่งขัน

## การโหวต

## ดูเพิ่ม

เซอร์ไวเวอร์
ปรัชญาการศึกษา

**ปรัชญาการศึกษา** () เป็นสาขาหนึ่งของปรัชญา ศึกษาศาสตร์ และจิตวิทยาประยุกต์ ที่ใช้ในการพิจารณาวัตถุประสงค์ รูปแบบ วิธีการและผลทางการศึกษา โดยได้รับอิทธิพลจาก 2 ด้านที่สำคัญ ด้านแรกคือทางด้านปรัชญา โดยเฉพาะอย่างยิ่งในส่วนของจริยธรรมและญาณวิทยา อีกด้านหนึ่งคือปัญหาที่เกิดขึ้นจากการเรียนการสอน การเรียนการสอนทางด้านปรัชญาการศึกษานั้นจัดการเรียนในคณะทางด้านศึกษาศาสตร์ มากกว่าที่จะจัดการเรียนการสอนในคณะจิตวิทยา  สำหรับปรัชญาการศึกษานั้นสืบย้อนไปถึงในสมัยโสกราตีส แต่ได้รับการยอมรับในฐานะศาสตร์ ๆ หนึ่งในคริสต์ศตวรรษที่ 19 เนื่องจากศาสตร์นี้ยังขาดการเชื่อมต่อกับศาสตร์อื่นๆทางด้านจิตวิทยา ส่งผลให้ปรัชญาการศึกษายังคงเปิดรับแนวความคิดใหม่

## ปรัชญาการศึกษา

## นักปรัชญาการศึกษา

## อ้างอิง

หมวดหมู่:ปรัชญาการศึกษา
หมวดหมู่:ปรัชญาสังคมศาสตร์
จิตวิทยาพัฒนาการ

จิตวิทยาพัฒนาการ () เป็นจิตวิทยาที่ศึกษาการเปลี่ยนแปลงของมนุษย์ตลอดช่วงอายุ ในระยะแรกนั้นเน้นศึกษาไปที่ทารกและเด็ก ในระยะเวลาต่อมาจึงได้ขยายไปศึกษาวัยรุ่น วัยผู้ใหญ่ วัยสูงอายุและตลอดทั้งชีวิต โดยศาสตร์ของจิตวิทยาพัฒนาการนี้จะเน้นศึกษาทักษะการเคลื่อนไหวและสรีระร่างกาย การพัฒนาทางสติปัญญาทั้งในด้านการแก้ไขปัญหาและความเข้าใจทางด้านศีลธรรม การเข้าใจมโนทัศน์ นอกจากนี้ยังศึกษาในด้านของการพัฒนาทักษะทางภาษา สังคมและอารมณ์ รวมไปถึงความเข้าใจในตนเอง
## รายการอ้างอิง
พระธัมมปาละ

**พระธัมมปาละ** เป็นพระเถระองค์สำคัญของพุทธศาสนานิกายเถรวาท มีช่วงชีวิตอยู่ะระหว่างปี พ.ศ. 1071 - 1103 เกิดที่เมืองกาญจีปุรัม จึงคาดว่าท่านอาจเป็นชาวทมิฬ ท่านเป็นที่รู้จักกันในวงกว้าง ในฐานะคันถรจนาจารย์ผู้รจนาอรรถกถาชื่อปรมัตถทีปนี ซึ่งอธิบายความในขุททกนิกาย หมวดย่อยอุทาน-อิติวุตตกะ, วิมานวัตถุ-เปตวัตถุ, เถรคาถา-เถรีคาถา และจริยาปิฎก นอกจากนี้ ยังมีผลงานอธิบายเนตติปกรณ์ อีกด้วย

พระธัมมปาละนั้น บางแหล่งข้อมูลระบุว่าเคยเป็นเจ้าอธิการอารามนาลันทา มหาวิทยาลัยสงฆ์อันยิ่งใหญ่ของชาวพุทธ อย่างไรก็ตาม มีข้อสังเกตว่ามหาวิทยาลัยนาลันทา เป็นศูนย์กลางของพุทธศาสนาฝ่ายมหายานมากกว่าฝ่ายเถรวาท นอกจากนี้ ยังมีข้อมูลระบุว่า ระหว่างที่ท่านเดินทางมายังลังกาทวีป เพื่อศึกษาและรจนาอรรถกถานั้น ท่านเคยจำพรรษาที่ราชวิหาร ณ กรุงอนุราธปุระ ซึ่งราชวิหารในที่นี้คือวัดมหาวิหาร อันเป็นศูนย์กลางของคณะสงฆ์หลักแห่งลังกาทวีปในยุคนั้น

ในคัมภีร์คันถวงศ์ และจากบันทึกของพระถังซำจั๋ง หรือพระเสวียนจั้งบันทึกว่า พระธัมมปาละมาจำพรรษาที่วัดพทรดิตถวิหาร ซึ่งวัดพทรดิตถวิหาร (พะ-ทะ-ระ-ติด-ถะ) หรือพทระ ติตถะ วิหาร หรือ ปทระติตถวิหาร เป็นพระอารามในศาสนาพุทธนิกายเถรวาท ปัจจุบันตั้งอยู่ในบริวเณเมืองนาคปัฏฏัน หรือนาคปัตตินัม รัฐทมิฬนาฑู ประเทศอินเดีย ทั้งนี้ คัมภีร์คันธวงศ์ หรือจุลลคันธวงศ์ คัมภีร์ภาษาบาลี ของพระนันทะปัญญา พระเถระชาวพม่า สมัยศตวรรษที่ 17 ได้เอ่ยถึงพระอารามแห่งนี้ว่า เป็นที่พำนักของพระธรรมปาละ หรืออาจาริยะ ธรรมปาละ พระคันถรจนาจารย์ ยุคต้นพุทธศาสนานิกายเถรวาท

ในด้านผลงานเกี่ยวกับพุทธศาสนา คัมภีร์คันถวงศ์ ระบุว่า พระธัมมปาละเป็นผู้รจนาคัมภีร์ต่าง ๆ ถึง 14 คัมภีร์ ผลงานสำคัญนอกเหนือจากปรมัตถทีปนี อรรถกถาขุททกนิกายแล้ว ยังมีคัมภีร์เนตติปกรณ์อรรกถา ซึ่งเป็นงานเขียนอธิบายคัมภีร์เนตติปกรณ์ ซึ่ง แต่งในสมัยพุทธกาล โดยพระมหากัจจายนะ โดยในนิคมคาถาของเนตติปกรณ์อรรกถา ท่านผู้รจนาระบุว่า ได้แต่งคัมภีร์นี้ขึ้นที่วัดธัมมาโศก มหาราชวิหาร ที่เมืองนาคปัตตินัม อย่างไรก็ตาม นักวิชาการบางส่วนชี้ว่า วัดแห่งนี้อาจมิได้อยู่ที่เมืองนาคปัตตินัม ในอินเดียใต้ แต่ท่านผู้รจนาหมายถึงวัดดัมบุลละ ในศรีลังกา ซึ่งท่านเคยพำนัก โดยแต่ไรมาผู้คนมักเรียกวัดแห่งนี้ว่ามหาราชวิหาร 

ทั้งนี้ พระธัมมปาละ ยังเป็นชื่อของพระเถระฝ่ายเถรวาทอีก 2 ท่าน ซึ่งมีช่วงอายุอยู่ในราวศตวรรษที่ 2 เป็นผู้รจนาคัมภีร์อรรถกถา และฎีกาอธิบายทีฆนิกาย, มัชฌิมนิกาย และสังยุตตนิกาย แต่นักวิชาการไม่ยอมรับว่าเป็นข้อมูลที่น่าเชื่อถือ ขณะที่พระเถระที่มีชื่อว่า พระธัมมปาละอีกท่านหนึ่ง เป็นผู้รจนาคัมภีร์สัจจสังเขป

## อ้างอิง

## บรรณานุกรม
*Hermann Kulke (Editor), K. Kesavapany (Editor), Vijay Sakhuja (Editor). (2009). Nagapattinam to Suvarnadwipa: Reflections on the Chola Naval Expeditions to Southeast Asia. Singapore ; Institute of Southeast Asian Studies.
*Edmund Hardy in Zeitschrift der deutschen morgenlandischen Gesellschaft (1898), pp. 97 foll.
*Netti-ppakaranam: The guide, according to Kaccana Thera (ed. E. Hardy, London, Pali Text Society, 1902, ASIN B0000CLJ95), especially the Introduction, passim
*Theri Gatha Commentary, Peta Vatthu Commentary, and Vimna Vutthu Commentary, all three published by the Pali Text Society.
*K.R. Norman, Pali Literature, Otto Harrassowitz, Wiesbaden, 1983
*Oskar von Hinuber, Handbook of Pali Literature, Walter de Gruyter, Berlin, 1996

หมวดหมู่:ภิกษุชาวอินเดีย
หมวดหมู่:คันถรจนาจารย์
ลอยด์ เงาะป่า

**ลอยด์ เงาะป่า** หรือชื่อจริง **สมพงศ์ กาศแก้ว** (เกิด 22 พฤศจิกายน พ.ศ. 2511) เป็นผู้นำเชียร์ระดับประเทศ ผู้ได้รับรางวัลรางวัลกองเชียร์เกียรติยศ จากสมาคมผู้สื่อข่าวกีฬาแห่งประเทศไทย

## ประวัติ
[thumb|[ถั่วแระ เชิญยิ้ม และลอยด์ เงาะป่า]]

ลอยด์ เงาะป่า มีชื่อจริงคือ สมพงศ์ กาศแก้ว เป็นอดีตเจ้าหน้าที่อุปกรณ์ประกอบฉากในการถ่ายทำภาพยนตร์และรายการโทรทัศน์ กระทั่งได้มีโอกาสเชียร์กีฬาร่วมกับ สามารถ แขนควง จากนั้น เขาได้เลิกอาชีพเจ้าหน้าที่อุปกรณ์ประกอบฉาก เนื่องด้วยไม่มีเวลา และทำหน้าที่นำเชียร์เรื่อยมา ก่อนที่จะมีผลงานเชียร์ระดับประเทศครั้งแรกในการแข่งกีฬาคนพิการ ที่ประเทศมาเลเซีย เมื่อปี พ.ศ. 2549

ภายหลังจากเริ่มเป็นที่รู้จักของบุคคลในวงการกีฬา เขาก็ได้รับการอนุเคราะห์จากการกีฬาแห่งประเทศไทย ด้วยจำนวนเงินที่แม้จะไม่มาก แต่เขาก็ยินดีที่จะออกทุนที่เหลือด้วยตนเอง และหนึ่งในการเชียร์ที่สร้างความประทับใจมากที่สุดของลอยด์ คือการทำหน้าที่เชียร์พระเจ้าหลานเธอ พระองค์เจ้าสิริวัณณวรีนารีรัตน์ ในการแข่งขันซีเกมส์ 2007 ที่จังหวัดนครราชสีมา

นอกจากนี้ ใน พ.ศ. 2556 ลอยด์ซึ่งเป็นหนึ่งในผู้นำเชียร์ที่มีชื่อเสียง ยังได้เดินทางมาร่วมสร้างสีสัน และให้กำลังใจแก่นักมวยสากลสมัครเล่นทีมชาติไทยในการแข่งขันชิงแชมป์เอเชีย

## รางวัลที่ได้รับ
* พ.ศ. 2553 - รางวัลเกียรติยศกองเชียร์ไทย จากสมาคมผู้สื่อข่าวกีฬาแห่งประเทศไทย ในฐานะของการสร้างชื่อเสียงให้แก่ประเทศ
* พ.ศ. 2559 - รับโล่รางวัลเกียร์ติยศตกองเชียร์ตัวแทนทีมชาติไทย จากกระทรวงท่องเที่ยวและกีฬา โอลิมปิกเกมส์ 2016 ณ เมืองริโอ เดจาเนโร่ สหพันธ์สาธารณรัฐบราซิล และพาราลิมปิกเกมส์ 2016 ณ เมืองริโอ เดจาเนโร สหพันธ์สาธารณรัฐบราซิล

## อ้างอิง

## แหล่งข้อมูลอื่น
* 
* 

หมวดหมู่:บุคลากรในงานภาพยนตร์
หมวดหมู่:เชียร์ลีดเดอร์
สามารถ แขนควง

**สามารถ แขนควง** หรือชื่อจริง **สามารถ คุณสวัสดิ์** เป็นผู้นำเชียร์ระดับประเทศ และระดับนานาชาติ ซึ่งได้รับรางวัลกองเชียร์เกียรติยศ จากสมาคมผู้สื่อข่าวกีฬาแห่งประเทศไทย

ทั้งนี้ สามารถยังเป็นบุคคลที่ได้รับการจดจำไปทั่วโลก จากลีลาการเชียร์ด้วยท่าควงแขนแบบไร้กระดูก

## ประวัติ
สามารถ แขนควง มีชื่อจริงคือ สามารถ คุณสวัสดิ์ ซึ่งเดิมเขาเคยประกอบอาชีพร้องเพลง และแสดงตลก แต่ไม่ประสบความสำเร็จ กระทั่งเมื่อครั้งวิกฤตการณ์การเงินในเอเชีย พ.ศ. 2540 ได้ส่งผลให้นักแสดงตลกตกงานเป็นจำนวนมาก สามารถจึงได้โอกาสไปทำหน้าที่เชียร์การแข่งเดาะบอลที่นานที่สุดในโลกเพื่อร่วมบันทึกสถิติกินเนสบุ๊ค นั่นจึงเป็นจุดเริ่มต้นที่ทำให้เขาเข้าสู่เส้นทางสายนี้ และสามารถได้เริ่มทำหน้าที่เป็นผู้นำเชียร์ระดับนานาชาติครั้งแรก ในการแข่งขันซีเกมส์ 2001 ที่ประเทศมาเลเซีย

ในการแข่งขันโอลิมปิกฤดูร้อน 2008 สามารถได้เข้าร่วมกลุ่ม "แก๊งสามเชียร์" กับล้ำ กลองเชียร์ และลอยด์ เงาะป่า หลังจากที่ก่อนหน้านี้เป็นการเชียร์แบบต่างคนต่างเชียร์ โดยทั้งสามได้วางแผนการเชียร์ในแต่ละวันด้วยกัน ซึ่งเน้นการเชียร์ทีมชาติไทยเป็นหลัก นอกจากนี้ เขายังเป็นตัวแทนในการสร้างมิตรภาพอันดีระหว่างชาวไทยกับชาวต่างชาติ รวมถึงมีรูปแบบการเชียร์ที่ได้รับการยอมรับในระดับอาเซียน โดยได้มีการฝึกร้องเพลงเชียร์ของประเทศเพื่อนบ้าน ทั้งเวียดนาม, อินโดนีเซีย และฟิลิปปินส์

การเชียร์ที่สร้างความประทับใจมากที่สุดของสามารถ คือการทำหน้าที่เชียร์พระเจ้าหลานเธอ พระองค์เจ้าสิริวัณณวรีนารีรัตน์ ในการแข่งแบดมินตันในซีเกมส์ 2005 ที่ประเทศฟิลิปปินส์ โดยพระองค์ได้บอกให้เชียร์อย่างเต็มที่ ซึ่งสามารถได้ทำหน้าที่อย่างเต็มความสามารถ กระทั่งพระองค์ได้รับรางวัลเหรียญทองจากการแข่งขันดังกล่าว

ด้านผลงานเชียร์อื่นที่ได้รับการกล่าวถึง ได้แก่ปี พ.ศ. 2554 สามารถได้ทำหน้าที่เชียร์ในหลายสนามการแข่งกีฬาแห่งชาติ ครั้งที่ 37 โดยการสร้างความสนุกสนานให้แก่ผู้ชม ส่วนในการแข่งโอลิมปิกฤดูร้อน 2012 ที่จัดขึ้น ณ กรุงลอนดอน ประเทศอังกฤษ เขาได้จัดกิจกรรมร้องรำทำเพลงร่วมกับกับผู้นำเชียร์อย่าง ท้าวดักแด้ รวมถึงโดโด้ แขนควง ซึ่งได้รับความสนใจจากกองเชียร์ต่างชาติ รวมถึงสื่อมวลชนที่เข้ามาถ่ายทำข่าว

วันที่ 13 ธันวาคม พ.ศ. 2555 สามารถได้ทำกิจกรรมเชียร์ในการแข่งฟุตบอลเอเอฟเอฟ ซูซูกิ คัพ 2012 รอบรองชนะเลิศ เมื่อครั้งที่ทีมชาติไทยพบกับทีมชาติมาเลเซีย และในวันที่ 22 ธันวาคม เขาได้ทำกิจกรรมเชียร์ในเอเอฟเอฟ ซูซูกิ คัพ 2012 รอบชิงชนะเลิศ เมื่อครั้งที่ทีมชาติไทยพบกับทีมชาติสิงคโปร์

เดือนกุมภาพันธ์ พ.ศ. 2556 สามารถร่วมทำกิจกรรมการกุศล ในการมอบอุปกรณ์กีฬาและทุนการศึกษาให้แก่โรงเรียนวัดเซิงหวาย ที่จังหวัดพิษณุโลก

## รางวัลที่ได้รับ
* พ.ศ. 2553 - รางวัลเกียรติยศกองเชียร์ไทย จากสมาคมผู้สื่อข่าวกีฬาแห่งประเทศไทย ในฐานะของการสร้างชื่อเสียงให้แก่ประเทศ

## อ้างอิง

## แหล่งข้อมูลอื่น
* 
* คาราวานเชียร์ไทยสู่แชมป์ AFF SUZUKI CUP 2012 บุกสวนจตุจักร
* กีฬา - เชียร์ไทยสู่แชมป์! เอเอฟเอฟซูซูกิคัพ - แนวหน้า

หมวดหมู่:นักแสดงตลกไทย
หมวดหมู่:นักแสดงตลกชายไทย
หมวดหมู่:เชียร์ลีดเดอร์
หมวดหมู่:บุคคลจากจังหวัดอุบลราชธานี
ล้ำ กลองเชียร์

**ล้ำ กลองเชียร์** หรือ **ล้ำ มือกลอง** มีชื่อจริงคือ **ปริญญา วีระวงศ์** เป็นผู้นำเชียร์ระดับนานาชาติ ซึ่งได้รับรางวัลกองเชียร์เกียรติยศ จากสมาคมผู้สื่อข่าวกีฬาแห่งประเทศไทย นอกจากนี้ เขายังดำรงตำแหน่งหัวหน้าฝ่ายซ่อมบำรุงรักษาเครื่องจักร ของบริษัท ไออาร์พีซี จำกัด (มหาชน)

## ประวัติ
ล้ำ กลองเชียร์ มีชื่อจริงคือ ปริญญา วีระวงศ์ ซึ่งเป็นชาวจังหวัดนครพนม ผู้ซึ่งมีใจรักในการเชียร์ทั้งในระดับบริษัท, ท้องถิ่น รวมไปจนถึงกีฬาแห่งชาติ โดยมีอุปกรณ์การเชียร์คือกลอง และฆ้อง เขาได้ทำหน้าที่เชียร์กีฬาระดับนานาชาติครั้งแรกในการแข่งขันซีเกมส์ 1995 ที่จังหวัดเชียงใหม่ ครั้นเมื่อถึงการแข่งขันโอลิมปิกฤดูร้อน 2008 ที่จัดขึ้น ณ กรุงปักกิ่ง ประเทศจีน เขาได้ตัดสินใจร่วมกลุ่ม "แก๊งสามเชียร์" ร่วมกับสามารถ แขนควง และลอยด์ เงาะป่า โดยได้ทำการวางแผนการเชียร์ในแต่ละวันร่วมกัน ซึ่งมุ่งเน้นการเชียร์ทีมชาติไทยเป็นหลัก

ในภายหลัง ล้ำ กลองเชียร์ ได้รับการสนับสนุนจากบริษัทต้นสังกัด เนื่องในฐานะผู้สร้างคุณประโยชน์ให้แก่ประเทศ หลังจากที่ก่อนหน้านี้เขาได้เป็นผู้ออกทุนของตนเองทั้งหมดสำหรับการเชียร์ในช่วงหลายสิบปีที่ผ่านมา

## รางวัลที่ได้รับ
* พ.ศ. 2553 - รางวัลเกียรติยศกองเชียร์ไทย จากสมาคมผู้สื่อข่าวกีฬาแห่งประเทศไทย ในฐานะของการมีส่วนร่วมสร้างชื่อเสียงให้แก่ประเทศ

## อ้างอิง

## แหล่งข้อมูลอื่น
* 
* 
* 

หมวดหมู่:นักตีกลอง
หมวดหมู่:เชียร์ลีดเดอร์
หมวดหมู่:บุคคลในอุตสาหกรรมปิโตรเลียม
หมวดหมู่:บุคคลจากจังหวัดนครพนม
บิตเครื่องหมาย

**บิตเครื่องหมาย** () ในทางวิทยาการคอมพิวเตอร์หมายถึง บิตหนึ่งบิตในการแทนจำนวนมีเครื่องหมายที่ใช้แสดง "เครื่องหมาย" (ความเป็นบวกหรือลบ) ของจำนวนหนึ่ง ๆ เฉพาะชนิดข้อมูลตัวเลขแบบมีเครื่องหมาย (signed) เท่านั้นที่จะมีบิตเครื่องหมาย และมักจะถูกวางไว้ทางซ้ายสุด ซึ่งถัดจากบิตเครื่องหมายก็จะเป็นบิตนัยสำคัญมากสุด (most significant bit) ของจำนวนแบบไม่มีเครื่องหมาย (unsigned) จำนวนจุดลอยตัวในรูปแบบไอทริปเพิลอีนั้นมีเครื่องหมายเสมอ และบิตเครื่องหมายก็อยู่ในตำแหน่งซ้ายสุดเช่นกัน โดยทั่วไปถ้าบิตเครื่องหมายเป็น 1 หมายความว่าจำนวนนั้นเป็นจำนวนลบ (สำหรับจำนวนเต็มแบบส่วนเติมเต็มสอง) หรือจำนวนไม่เป็นบวก (สำหรับจำนวนเต็มแบบส่วนเติมเต็มหนึ่ง จำนวนเต็มแบบเครื่องหมายกับขนาด และจำนวนจุดลอยตัว) ถ้าเป็น 0 หมายถึงจำนวนไม่เป็นลบ

ในการแทนจำนวนแบบส่วนเติมเต็มสองนั้น บิตเครื่องหมายมีค่าน้ำหนัก (ค่าประจำหลัก) เท่ากับ −2*w*−1 เมื่อ *w* คือจำนวนบิตทั้งหมด ในการแทนจำนวนแบบส่วนเติมเต็มหนึ่งนั้น ค่าลบที่น้อยที่สุดคือ 1 − 2*w*−1 แต่มีการแทนค่าศูนย์ถึงสองแบบคือ +0 กับ −0 และในการแทนจำนวนแบบเครื่องหมายกับขนาด (sign-and-magnitude) บิตเครื่องหมายมีหน้าที่เพียงบอกว่าจำนวนนั้นเป็นบวกหรือลบ 

เมื่อบวกจำนวน 8 บิตเข้ากับจำนวน 16 บิตโดยใช้เลขคณิตมีเครื่องหมาย หน่วยประมวลผลกลางจะถ่ายทอดบิตเครื่องหมายผ่านครึ่งอันดับสูงของเรจิสเตอร์ 16 บิตที่เก็บจำนวน 8 บิตอยู่นั้น กระบวนการดังกล่าวเรียกว่าการขยายเครื่องหมาย (sign extension) หรือการถ่ายทอดเครื่องหมาย (sign propagation)  กระบวนการขยายเครื่องหมายจะนำมาใช้ เมื่อใดก็ตามที่ชนิดข้อมูลมีเครื่องหมายที่เล็กกว่าจำเป็นต้องแปลงเป็นชนิดข้อมูลมีเครื่องหมายที่ใหญ่กว่า ในขณะที่ยังคงค่าตัวเลขเดิมเอาไว้ 

## อ้างอิง

หมวดหมู่:เลขคณิตฐานสอง
หมวดหมู่:เลขคณิตคอมพิวเตอร์
จิตวิทยาการเรียนรู้

**จิตวิทยาการเรียนรู้** () หมายถึงจิตวิทยาที่ใช้ในการถ่ายทอดความรู้ โดยการเรียนรู้จะเกิดขึ้นได้นั้นต้องเกิดจากพฤติกรรมที่เปลี่ยนแปลงไปอย่างถาวรหรือเกิดจากการฝึกฝน ซึ่งกระบวนการเรียนรู้จะเกิดได้จากขั้นตอนหลัก 4 ขั้นตอนคือตั้งใจจะรู้ กำหนดวิธีปฏิบัติเพื่อให้รู้ ลงมือปฏิบัติและได้รับผลประจักษ์  สำหรับทฤษฎีการเรียนรู้นั้นจะพยายามศึกษาว่ากระบวนการเรียนรู้นั้นมีลักษณะอย่างไร ในงานวิจัยส่วนใหญ่นั้นจะทำการศึกษาแบบพฤติกรรมนิยมแบบพุทธินิยมและแบบ self-regulated learning โดยมีจิตวิทยาทางสื่อเป็นแนวการศึกษาใหม่ที่เพิ่มเข้ามา เนื่องจากเทคโนโลยีมีบทบาทในการสร้างประสบการณ์การเรียนรู้
## รายการอ้างอิง

หมวดหมู่:การเรียนรู้
หมวดหมู่:จิตวิทยาการเรียนรู้
ยาสูบเล็ก

**ยาสูบเล็ก**หรื**อยาสูบนิโคติน**  เป็นไม้ล้มลุก ตั้งตรง ผิวใบหยาบ ปลายใบเรียวแหลม ดอกออกเป็นช่อ สีเหลืองแกมเขียว ผลเป็นแบบแคบซูล กลีบเลี้ยงติดทน มีหลายเมล็ดรูปรีหรือรูปไข่ เป็นพืชที่มีถิ่นกำเนิดในอเมริกาใต้ เป็นยาสูบชนิดแรกที่มีการปลูกเป็นการค้า ก่อนจะแทนที่ด้วย *[[Nicotiana tobaccum]]* ที่มีรสอ่อนนุ่มกว่า ปัจจุบันมีความสำคัญทางการค้าน้อยลง ใช้สูบหรือใช้เป็นยานัตถุ์ บุหรี่บางชนิดในปากีสถานจะผสมยาสูบเล็ก 40% ทำให้มีรสและกลิ่นฉุน นิโคตินในยาสูบนี้มี 4-9.5% ซึ่งสูงกว่ายาสูบที่มี 1-3% 

## อ้างอิง

* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 16: พืชให้สารกระตุ้น. พิมพ์ครั้งที่ 2. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 119
## แหล่งข้อมูลอื่น

* Guide de culture 
* Growing Nicotiana species (Plot55.com) 
*''Nicotiana rustica'' (University of Iowa)

หมวดหมู่:วงศ์มะเขือ

หมวดหมู่:พืชเสพติด
คริสเตียนีและนีลเส็น

**บริษัท คริสเตียนีและนีลเส็น (ไทย) จำกัด (มหาชน) ** (;  ชื่อย่อ CNT) ดำเนินธุรกิจรับเหมาก่อสร้างมาตั้งแต่ พ.ศ. 2447 เป็นผู้รับเหมาก่อสร้าง อนุสาวรีย์ประชาธิปไตย และ สนามฟุตบอลธรรมศาสตร์ รังสิต

## ประวัติ

ก่อตั้งโดยวิศวกรชาวเดนมาร์กชื่อ รูดอฟ คริสเตียนี และกัปตันเรือชาวเดนมาร์ก อาเจ้ นีลเส็น ใน พ.ศ. 2447 ที่ประเทศเดนมาร์ก โดยรับเหมาก่อสร้างสะพาน งานโครงสร้างเหล็ก งานต่อเรือ และ โครงสร้างคอนกรีต หลังจากเกิด สงครามโลกครั้งที่ 1ได้ขยายการรับงานไปทั่วโลก อาทิ อังกฤษ ภูมิภาคอเมริกาใต้ ออสเตรเลีย และ แอฟริกา

บริษัท คริสเตียนีและนีลเส็น (สยาม) จำกัด จดทะเบียนเป็นบริษัทอย่างเป็นทางการเมื่อวันที่ 10 กันยายน 2473 โดยมีผู้ถือหุ้นหลักคือ สำนักงานทรัพย์สินส่วนพระมหากษัตริย์ บริษัท อีสท์ เอเชียติก และบริษัท คริสเตียนีและนีลเส็น จำกัด กรุงโคเปนเฮเกน ต่อมาใน พ.ศ. 2492 ได้เปลี่ยนชื่อเป็น บริษัท คริสเตียนีและนีลเส็น (ไทย) จำกัด 

ใน พ.ศ. 2534 บริษัท คริสเตียนีและนีลเส็น เป็นบริษัทที่ดำเนินธุรกิจก่อสร้างแห่งแรกที่เข้าจดทะเบียนในตลาดหลักทรัพย์แห่งประเทศไทย และต่อมาในเดือนพฤศจิกายน พ.ศ. 2535 บริษัทฯ ได้เปลี่ยนชื่อเป็น บริษัท คริสเตียนีและนีลเส็น (ไทย) จำกัด (มหาชน) ต่อมาในเดือนธันวาคมปีเดียวกัน บริษัทฯ ได้เข้าซื้อกิจการทั้งหมดของบริษัทแม่ที่เป็นบริษัทมหาชนในประเทศเดนมาร์ค นับเป็นการสร้างประวัติศาสตร์ การเข้าซื้อกิจการลักษณะนี้เป็นครั้งแรกในประเทศไทย

## ผลงาน
* อนุสาวรีย์ประชาธิปไตย
* ท่าเรือคลองเตย
* สะพานกรุงเทพ (ผู้รับจ้างช่วง)
* สะพานกรุงธน (ผู้รับจ้างช่วง)
* สะพานนนทบุรี (ผู้รับจ้างช่วง)
* สนามมวยราชดำเนิน

## อ้างอิง

## แหล่งข้อมูลอื่น
* 

หมวดหมู่:บริษัทของไทย
หมวดหมู่:บริษัทสยามที่ก่อตั้งในปี พ.ศ. 2447
หมวดหมู่:บริษัทจดทะเบียนในตลาดหลักทรัพย์แห่งประเทศไทย
กลุ่มอาการอักเสบจากภาวะฟื้นตัวของระบบภูมิคุ้มกัน

**กลุ่มอาการอักเสบจากภาวะฟื้นตัวของระบบภูมิคุ้มกัน** () เป็นภาวะที่พบในผู้ป่วยโรคที่ทำให้มีภาวะภูมิคุ้มกันต่ำ ในช่วงที่ภูมิคุ้มกันกำลังฟื้นตัว และทำปฏิกิริยากับการติดเชื้อฉวยโอกาสที่มีอยู่ก่อนจนทำให้เกิดปฏิกิริยาการอักเสบอย่างรุนแรง จนทำให้ดูเหมือนว่ามีอาการแย่ลง

หมวดหมู่:เอดส์
หมวดหมู่:ความผิดปกติทางระบบภูมิคุ้มกัน
หมวดหมู่:ภาวะเกี่ยวกับผิวหนังซึ่งสัมพันธ์กับไวรัส
ปิดหน่วยล่า คนหมาเดือด

***ปิดหน่วยล่า คนหมาเดือด*** (; ) เป็นภาพยนตร์แอ็คชั่นฮ่องกง ค.ศ. 2013 ที่กำกับโดยหวัง จื่อหมิง โดยเป็นการเปิดตัวผลงานกำกับภาพยนตร์เรื่องแรกของเขา นำแสดงโดยเจ็ท ลี และเหวินจาง ซึ่งเป็นการร่วมงานกันครั้งที่สามของพวกเขาหลังจากผลงาน *[[Ocean Heaven]]* และ*[[ตำนานเดชนางพญางูขาว]]* โดยภาพยนตร์ชุดนี้ได้รับการเปิดตัวในโรงภาพยนตร์ ช่วงเดือนมิถุนายน ค.ศ. 2013 

## เนื้อเรื่องย่อ
ในช่วงระยะเวลาเพียง 3 เดือน ได้เกิดคดีฆาตกรรมแห่งรอยยิ้มขึ้นถึงสามคดี สร้างความตื่นตะลึงต่อเขตบริหารพิเศษฮ่องกง ในขณะที่เขาสืบสวนคดีฆาตกรรม นักสืบหนุ่มหวัง ปู้เอ้อร์ (นำแสดงโดยเหวินจาง) ซึ่งเป็นตัวโจ๊กผู้บ้าบิ่นแห่งสถานีตำรวจ ได้ออกแถลงการณ์ที่น่าตกใจว่านี่เป็นคดีฆาตกรรมต่อเนื่อง

## นักแสดงนำ
* เจ็ท ลี รับบทเป็น หวง เฟยหง (黃非紅 ซึ่งเป็นคำพ้องเสียงกับคำว่า 黄飞鸿 ที่หมายถึงหวง เฟยหง) สารวัตรตำรวจ
* เหวินจาง รับบทเป็น หวัง ปู้เอ้อร์ (王不二 ความหมายตามตัวอักษรคือ "หวัง ไม่โง่") นักสืบหนุ่ม
* โจว จ้าวหลง รับบทเป็น เฉินหู่ (陳虎) อาชญากรที่ถูกตามล่า
* เฉิน หยานซี รับบทเป็น แองเจลา ผู้เป็นเจ้านายของหวงและหวัง
* หลิว ซือซือ รับบทเป็น หลิว จินสุ่ย (劉金水) นักแสดงหญิง
* หลิวหยาน รับบทเป็น ไต้ อีอี (戴依依) พี่สาวร่วมบิดาเดียวกันกับหลิว
* อู๋จิง รับบทเป็น ผู้จัดการประกันภัย

## การสร้าง
*ปิดหน่วยล่า คนหมาเดือด* เริ่มการถ่ายทำขึ้นในเดือนกรกฎาคม ค.ศ. 2012 ที่เขตบริหารพิเศษฮ่องกง โดยได้มีอุบัติเหตุเกิดขึ้นในฉากไล่ล่ารถยนต์ที่โรงบำบัดน้ำชาเถียน ที่ซึ่งรถยนต์ได้สูญเสียการควบคุมและพลิกคว่ำจนเกือบทำลายการถ่ายทำภาพยนตร์ ส่งผลให้มีผู้บาดเจ็บเก้าคน ซึ่งเป็นชาย 8 คนและหญิง 1 คน รวมถึงอีกหลายคนต้องติดอยู่ในรถ

## อ้างอิง

## แหล่งข้อมูลอื่น
* 

หมวดหมู่:หลี่ เหลียนเจี๋ย
หมวดหมู่:ภาพยนตร์ที่ออกฉายในปี พ.ศ. 2556
หมวดหมู่:ภาพยนตร์ภาษาจีนกลาง
หมวดหมู่:ภาพยนตร์ที่มีฉากในฮ่องกง
หมวดหมู่:ภาพยนตร์ฮ่องกง
หมวดหมู่:ภาพยนตร์ศิลปะการต่อสู้
กระจับ

**กระจับ** (กระจับนักมวย) คืออุปกรณ์ป้องกันตัวอย่างหนึ่งในกีฬาชกมวยหรือรวมถึงศิลปะต่อสู้ชนิดอื่น ที่นักมวยจะต้องสวมใส่เพื่อให้เกิดความกระชับและป้องกันแรงกระแทกที่จะเกิดบริเวณอวัยวะเพศ   เนื่องจากในกีฬาประเภทนี้มีความเสี่ยงที่จะพลาดพลั้งทำให้บาดเจ็บบริเวณท้องน้อยและช่วงขาหนีบได้ง่าย   แม้จะมีกติกากำหนดห้ามไว้แล้วก็ตาม เช่น กีฬามวยมีกติกาห้ามชกใต้เข็มขัด เป็นต้น

## ลักษณะของกระจับ
thumb|left|400px|นักมวยใส่กระจับขณะฝึกซ้อมกระจับนักมวยมีการออกแบบในหลายลักษณะเพื่อให้เหมาะสมกับการใช้งาน   ในอดีตนั้นรูปร่างกระจับเป็นที่รู้จักกันจะเป็นแบบที่ใช้สำหรับนักมวยไทย เป็นแบบดั้งเดิมคือมีลักษณะเป็นแค่ถ้วยกระเปาะ (cup) ทำจากโลหะขนาดพอเหมาะสำหรับปกปิดด้านหน้าของอวัยวะเพศชายและถุงอัณฑะเท่านั้น และใช้เชือกผูกร้อยให้แน่นกับเอวและง่ามขา  โดยนักมวยจะผูกกระจับไว้นอกกางเกงชั้นในก่อนจะสวมกางเกงมวยอีกชั้นหนึ่ง ขณะที่กระจับในการแข่งขันสากลแทนที่จะร้อยเชือกแบบเดิมก็มีการนำเอากระเปาะ (cup) ดังกล่าวไปสวมเข้ากับกางเกงสปอตเตอร์ (supporter) ทำให้สวมใส่ได้ง่ายและกระชับขึ้น

ปัจจุบันกระจับได้ถูกออกแบบให้เหมาะสมสำหรับนักกีฬามากขึ้น โดยมีการผลิตออกมาเป็นการเฉพาะให้เหมาะสมกับสรีรร่างกายและมีประสิทธิภาพในการป้องกันการบาดเจ็บได้สูงสุด เช่น กระจับในกีฬามวยสากลจะออกแบบให้ครอบคลุมได้ทั่วทั้งบริเวณท้องน้อย มักทำจากแผ่นโฟมพลาสติกหุ้มด้วยหนังเพื่อให้มีการดูดซับแรงกระแทกได้ดีขึ้นต่างจากโลหะ และติดแถบยางยืดในตัวแบบกางเกงสปอตเตอร์ทำให้ใส่ขณะฝึกซ้อมได้ง่าย ทำให้ใส่ทับกางเกงมวยไว้ภายนอกได้   นอกจากนี้ยังมีการผลิตกระจับเฉพาะสำหรับนักกีฬาเพศหญิงด้วย

## ประโยชน์ด้านความปลอดภัย
เนื่องจากบริเวณอวัยวะสืบพันธุ์ของทั้งเพศชายและเพศหญิงมีความเปราะบางต่อแรงกระแทกและบริเวณนี้ยังมีเส้นประสาทรับความเจ็บปวดมาเลี้ยงมากทำให้เกิดความเจ็บปวดได้อย่างรุนแรง จึงมีความจำเป็นต้องหาอุปกรณ์ที่เป็นเกราะป้องกันมาใช้ในกีฬาที่ต้องปะทะร่างกายกัน ในกีฬาชกมวยการโดนต่อยถูกไข่ด้วยหมัดแม้จะใส่นวมก็อาจทำให้เกิดการเสื่อมสมรรถภาพทางเพศ โดยแรงชกอาจทำให้อัณฑะแตก (Testicular rupture) หรือองคชาติหัก (penile fracture) ได้ กระจับจึงช่วยเป็นเกราะป้องกันแรงกระแทกโดยตรง นอกจากนี้ผลจากการครอบรัดอวัยวะเพศอย่างแน่นหนาจะช่วยป้องกันการขาดเลือดจากการบิดหมุนของอัณะฑะ (Testicular torsion) ซึ่งพบบ่อยในกีฬาที่ต้องเคลื่อนไหวร่างกายอย่างรุนแรง

หมวดหมู่:มวย
หมวดหมู่:อุปกรณ์กีฬา
โรโบคอป

***โรโบคอป*** () เป็นภาพยนตร์แอ็คชั่นแนววิทยาศาสตร์ อเมริกันที่ออกฉายปี ค.ศ. 1987 ที่ กำกับโดย พอล เวอร์โฮเวน สร้างโดยบริษัท โอไรออน พิกเจอรส์ ภาพยนตร์เรื่องนี้เป็นภาคแรก และมีภาคต่อคือ โรโบคอป 2 และ โรโบคอป 3 ตามมา และ มีการนำกลับมาสร้างใหม่ในเวอร์ชันปี ค.ศ. 2014  ใช้ชื่อเรื่อง โรโบคอป (ภาพยนตร์ พ.ศ. 2557) 

ภาพยนตรเรื่องนี้กล่าวถึงนายตำรวจคนหนึ่งที่ติดตามกลุ่มโจรปล้นธนาคารไปพร้อมคู่หู และถูกสังหารโดยกลุ่มคนร้ายระหว่างบุกเข้าจับกุมโดยระหว่างนั้นคู่หูถูกทำร้ายหมดสติไปจึงไม่สามารถมาช่วยเหลือได้ทัน เขาได้ฟื้นคืนชีพขึ้นมาอีกครั้งด้วยฝีมือของทีมนักวิทยาศาสตร์ของบริษัท โอซีพี ซึ่งกำลังมองหาตำรวจเข้าร่วมการทดลองโครงการ โรโบคอป ซึ่งทำให้เขากลายเป็นไซบอร์ก ตำรวจเหล็กผู้พิทักษ์กฎหมายคนแรกและคนเดียว โรโบคอป

## นักแสดงนำ
* ปีเตอร์ เวลเลอร์ รับบท อเล็กซ์ เมอร์ฟีย์ และ โรโบคอป
* แนนซี อัลเลน รับบท ตำรวจหญิงคู่หู แอนน์ เลวิส
* แดเนียล โอเฮอร์ลีย์ รับบท ชายแก่
* รอนนี ค็อกซ์ รับบท ดิค โจนส์
* เคิร์ทวูด สมิธ รับบท คลาเรนซ์ บอร์ทดิกเกอร์
* มีเกล เฟร์เรร์ รับบท บ็อบ เมอร์ตอน
* โรเบิร์ต โดควี รับบท สิบเอกวาร์เรน รีด
* เรย์ ไวซ์ รับบท ลีออน ซี นาจ
* เฟลตัน เพอร์รี รับบท โดนัลด์ จอห์นสัน
* พอล แมคเครน รับบทอีมิล แอนโทนอลสกี้

## การนำกลับมาสร้างใหม่

ต่อมาในปี 2014 โจเซ่ เปดิวฮ่า ได้นำเอาภาพยนตร์เรื่องนี้ไปสร้างใหม่ ในชื่อ **โรโบคอป** (RoboCop) ออกฉายในปี 2014 นำแสดงโดย โจแอล คินนาแมน, แกรี โอลด์แมน, ไมเคิล คีตัน, ซามูเอล แอล. แจ็กสัน

## อ้างอิง

## แหล่งข้อมูลอื่น

* 
* 
* 
* 
* Criterion Collection essay by Carrie Rickey

หมวดหมู่:ภาพยนตร์โดรน
หมวดหมู่:ภาพยนตร์อเมริกันที่ออกฉายในปี พ.ศ. 2530
มณฑลจันทบุรี

**มณฑลจันทบุรี** เป็นอดีตเขตการปกครองระดับมณฑลเทศาภิบาลของประเทศไทยในภาคตะวันออก มีศูนย์กลางการปกครองอยู่ที่เมืองจันทบุรี ก่อตั้งขึ้นในรัชสมัยพระบาทสมเด็จพระจุลจอมเกล้าเจ้าอยู่หัว ในวันที่ 8 เมษายน พ.ศ. 2449 ตามประกาศกระทรวงมหาดไทยจัดตั้งมณฑลจันทบุรีและตั้งเมืองขลุง ในปีเดียวกันกับมณฑลปัตตานี หลังจากเสียมณฑลบูรพาให้แก่อินโดจีนฝรั่งเศสในปีนั้น ต่อมา มีการยุบมณฑลจันทบุรีให้ไปขึ้นกับมณฑลปราจีนบุรีในวันที่ 21 กุมภาพันธ์ พ.ศ. 2474 กระทั่ง พ.ศ. 2476 มีการตราพระราชบัญญัติการบริหารราชการส่วนภูมิภาค พุทธศักราช 2476 ส่งผลให้มณฑลทั้งหมดถูกยุบ เมืองในมณฑลจันทบุรีเดิมแยกออกเป็น จังหวัดจันทบุรี จังหวัดระยอง และจังหวัดตราด

## ประวัติ
มณฑลจันทบุรีก่อตั้งขึ้นใน พ.ศ. 2449 โดยนำเมืองจันทบุรี เมืองระยอง และเมืองขลุง มารวมกัน และในวันที่ 15 กันยายน 2450 เมื่อฝรั่งเศสคืนเมืองตราดให้แก่สยามแล้ว จึงยุบเมืองขลุงลงเป็นอำเภอ แล้วแยกอำเภอทุ่งใหญ่ที่ขึ้นอยู่กับเมืองขลุงไปขึ้นกับเมืองตราดที่ได้คืนมาใหม่ ส่งผลให้มณฑลจันทบุรีประกอบไปด้วยเมืองจันทบุรี เมืองระยอง และเมืองตราด

## ข้าหลวงเทศาภิบาล/สมุหเทศาภิบาล

## สถานศึกษาประจำมณฑล
* โรงเรียนเบญจมราชูทิศ มณฑลจันทบุรี - โรงเรียนประจำมณฑลชาย
* โรงเรียนสตรีประจำมณฑลจันทบุรี "ศรียานุสรณ์" - โรงเรียนประจำมณฑลหญิง

## รายการอ้างอิง

หมวดหมู่:มณฑลเทศาภิบาล
หมวดหมู่:สิ้นสุดในสยามในปี พ.ศ. 2474
หมวดหมู่:รัฐและดินแดนที่สิ้นสุดในปี พ.ศ. 2474
หมวดหมู่:ประวัติศาสตร์ของจังหวัดจันทบุรี
หมวดหมู่:ประวัติศาสตร์ของจังหวัดตราด
หมวดหมู่:ประวัติศาสตร์ของจังหวัดระยอง
มีกาแอล ปาฌิส

**มีกาแอล ปาฌิส** () เกิดวันที่ 17 สิงหาคม ค.ศ. 1973 ที่เมืองอ็องเฌ จังหวัดแมเนลัวร์ เป็นอดีตกองหน้าฟุตบอลชาวฝรั่งเศส และเป็นนักกีฬาฟุตบอลชายหาดในปัจจุบัน

ปาฌิสมีส่วนสูงที่ 1.81 เมตร และน้ำหนักที่ 81 กิโลกรัม ชื่อเล่นของเขาคือ "ปาฌิสทราล" (Pagistral) โดยดัดแปลงตามชื่อของเขากับคำว่า "มาฌิสทราล" (Magistral) ในภาษาฝรั่งเศสที่หมายถึง เชี่ยวชาญ และนอกจากนี้ยังเป็นชื่อของนักเขียนและสายลมที่มีชื่อเสียงในมาร์แซย์ที่ชื่อ "มิสตรัล" เขาเป็นที่ชื่นชอบในสทราซบูร์ ซึ่งเขาเป็นผู้ทำประตูได้เป็นจำนวนมากและเป็นสุดยอดผู้ทำประตูให้แก่สโมสรในฤดูกาล 2004-05

ช่วงที่มีชื่อเสียงโด่งดังมากที่สุดของเขา อยู่ในเกมป้องกันแชมป์ของทีมออแล็งปิกลียอแน เมื่อวันที่ 8 ตุลาคม ค.ศ. 2008 ที่ซึ่งเขาเป็นผู้ทำแฮตทริก

## เกียรติประวัติ
* ผู้ชนะ กุปเดอลาลีก 2004 (แอ็ฟเซ โซโช) และ 2005 (แอร์เซ สทราซบูร์)
* แชมป์ ลีกเดอ ใน ค.ศ. 2001 (แอ็ฟเซ โซโช)
* ผู้เข้ารอบชิงชนะเลิศ กุปเดอลาลีก 2003 (แอ็ฟเซ โซโช)
* ผู้เข้ารอบชิงชนะเลิศ กุปเดอฟร็องส์ 2006 และ 2007 (ออแล็งปิกเดอมาร์แซย์)
* ผู้ทำประตูสูงสุดในลีกเดอ 2000 (นีม)
* รองชนะเลิศผู้ทำประตูสูงสุดในลีกเอิง ฤดูกาล 2004–2005

## ฟุตบอลชายหาด
ปัจจุบัน เขาเล่นฟุตบอลชายหาดให้แก่ทีมชาติฝรั่งเศส โดยที่ผ่านมา เขาสามารถยิงแฮตทริกเมื่อครั้งที่พบกับทีมชาติรัสเซีย

## อ้างอิง

## แหล่งข้อมูลอื่น
* 
* Mickaël Pagis' profile, stats & pics

หมวดหมู่:นักฟุตบอลชาวฝรั่งเศส
หมวดหมู่:ผู้เล่นในลีกเอิง
หมวดหมู่:นักฟุตบอลชายหาดชาวฝรั่งเศส
หมวดหมู่:ผู้เล่นนีมอแล็งปิก
หมวดหมู่:ผู้เล่นแอ็ฟเซ โซโช
หมวดหมู่:ผู้เล่นแอร์เซ สทราซบูร์
หมวดหมู่:ผู้เล่นออแล็งปิกเดอมาร์แซย์
หมวดหมู่:ผู้เล่นสโมสรฟุตบอลสตาดแรแน
หมวดหมู่:บุคคลจากอ็องเฌ
สัญญาอนุญาตของสถาบันเทคโนโลยีแมสซาชูเซตส์

**สัญญาอนุญาตของสถาบันเทคโนโลยีแมสซาชูเซตส์** หรือ **สัญญาอนุญาตเอ็มไอที** () เป็นสัญญาอนุญาตซอฟต์แวร์เสรีที่สร้างขึ้นในช่วงปลายคริสต์ทศวรรษ 1980 โดยสถาบันเทคโนโลยีแมสซาชูเซตส์ (MIT) มีลักษณะเป็นสัญญาอนุญาตซอฟต์แวร์เสรีที่มีข้อจำกัดน้อย (Permissive License) โดยอนุญาตให้นำซอฟต์แวร์ที่มีลิขสิทธิ์ชนิดดังกล่าวไปประกอบเป็นส่วนหนึ่งของซอฟต์แวร์กรรมสิทธิ์ได้ โดยที่ชุดซอฟต์แวร์ที่แจกจ่ายไปนั้นต้องมีข้อความในสัญญาอนุญาตเอ็มไอที

ซอฟต์แวร์กรรมสิทธิ์ที่ใช้งานที่อยู่ภายใต้สัญญาอนุญาตเอ็มไอทีนี้ยังคงสภาพของความเป็นซอฟต์แวร์กรรมสิทธิ์อยู่ สัญญาอนุญาตดังกล่าวสามารถใช้กับสัญญาอนุญาตสาธารณะทั่วไปของกนู (GPL) ได้ ทำให้สามารถทำการรวมและแจกจ่ายซอฟต์แวร์ GPL คู่กับซอฟต์แวร์ที่ใช้สัญญาอนุญาตเอ็มไอทีได้

โปรเจกต์ที่มีชี่อเสียงที่ใช้สัญญาอนุญาตของสถาบันเทคโนโลยีแมสซาชูเซตส์ประกอบไปด้วย X Window System, Ruby on Rails, Nim, Node.js, Lua และ jQuery บริษัทที่มีชี่อเสียงที่ใช้สัญญาอนุญาตของสถาบันเทคโนโลยีแมสซาชูเซตส์ประกอบไปด้วย Microsoft (.NET), Google (Angular) และ Meta (React)

## ข้อตกลงในใบอนุญาต
ข้อตกลงเป็นดังต่อไปนี้:


```
Copyright (c) <year> <copyright holders>

Permission is hereby granted, free of charge, to any person obtaining a copy
of this software and associated documentation files (the "Software"), to deal
in the Software without restriction, including without limitation the rights
to use, copy, modify, merge, publish, distribute, sublicense, and/or sell
copies of the Software, and to permit persons to whom the Software is
furnished to do so, subject to the following conditions:

The above copyright notice and this permission notice shall be included in all
copies or substantial portions of the Software.

THE SOFTWARE IS PROVIDED "AS IS", WITHOUT WARRANTY OF ANY KIND, EXPRESS OR
IMPLIED, INCLUDING BUT NOT LIMITED TO THE WARRANTIES OF MERCHANTABILITY,
FITNESS FOR A PARTICULAR PURPOSE AND NONINFRINGEMENT. IN NO EVENT SHALL THE
AUTHORS OR COPYRIGHT HOLDERS BE LIABLE FOR ANY CLAIM, DAMAGES OR OTHER
LIABILITY, WHETHER IN AN ACTION OF CONTRACT, TORT OR OTHERWISE, ARISING FROM,
OUT OF OR IN CONNECTION WITH THE SOFTWARE OR THE USE OR OTHER DEALINGS IN THE
SOFTWARE.
```


## อ้างอิง

## อ่านเพิ่ม
* 

## แหล่งข้อมูลอื่น
* MIT License variants
* The MIT License template (Open Source Initiative official site)
* Expat License 
* X11 License

หมวดหมู่:สัญญาอนุญาตและใบอนุญาต
ถนนเดโช

**ถนนเดโช** ()  เป็นถนนที่อยู่ในพื้นที่แขวงสุริยวงศ์ เขตบางรัก กรุงเทพมหานคร เป็นถนนสั้น ๆ ในลักษณะเป็นซอยเชื่อมระหว่างถนนสุรวงศ์กับถนนสีลม ที่แยกเดโช  เป็นถนนที่เกิดขึ้นโดยเจ้าพระยาสุรวงศ์วัฒนศักดิ์ (โต บุนนาค) เป็นผู้จัดซื้อที่ดินและตัดถนนขึ้นสองสาย และท่านผู้หญิงตลับสีหราชเดโช ผู้เป็นภรรยาได้ขอพระราชทานชื่อจากสมเด็จพระศรีพัชรินทราบรมราชินีนาถ ขณะที่ทรงเป็นผู้สำเร็จราชการแทนพระองค์ พระองค์พระราชทานชื่อว่า ถนนเดโช ตามบรรดาศักดิ์ที่เจ้าพระยาสุรวงศ์วัฒนศักดิ์ดำรงอยู่ในขณะนั้น คือ พระยาสีหราชเดโชชัย พร้อมกับถนนสุรวงศ์ และพระบาทสมเด็จพระจุลจอมเกล้าเจ้าอยู่หัวยังทรงรับถนนทั้งสองสายนี้เป็นถนนหลวงด้วย ในปัจจุบันบริเวณถนนเดโชเป็นถนนที่เต็มไปด้วยตึกรามของกลุ่มธุรกิจขนาดใหญ่จำนวนมาก เช่นเดียวกับ ถนนสีลมที่อยู่ใกล้เคียง

## อ้างอิง

หมวดหมู่:ถนนในกรุงเทพมหานคร
หมวดหมู่:ถนนในเขตบางรัก
โรงพยาบาลบีเอ็นเอช

**โรงพยาบาลบีเอ็นเอช** () เป็นโรงพยาบาลของเอกชน ตั้งอยู่ที่ 9/1 ถนนคอนแวนต์ แขวงสีลม เขตบางรัก กรุงเทพมหานคร เป็นโรงพยาบาลที่ได้รับการรับรองมาตราฐานโรงพยาบาลระหว่างประเทศ JCI เป็นสถานพยาบาลเอกชนแห่งแรกในประเทศไทย โรงพยาบาลบีเอ็นเอชบริหารงานโดยบริษัท บี เอ็นเอช เมดิเคิล เซ็นเตอร์ จำกัด โดยมีบริษัท กรุงเทพดุสิตเวชการ จำกัด (มหาชน) เป็นผู้ถือหุ้นรายใหญ่ร้อยละ 91.48

## ประวัติ
จัดตั้งขึ้นเมื่อวันที่ 20 สิงหาคม พ.ศ. 2440 ณ สถานทูตอังกฤษ โดยชุมชนชาวอังกฤษ และ Mr. George Greville CMG. ราชทูต ได้ปรึกษาหารือเรื่องความเจ็บไข้ของชาวอังกฤษในแผ่นดินสยาม ในที่ประชุมเห็นควรว่าจะจัดตั้ง **บ้านพยาบาล** ขึ้น จึงนำเรื่องเสนอใต้ฝ่าละอองธุลี พระบาทสมเด็จพระจุลจอมเกล้าเจ้าอยู่หัว รัชกาลที่ 5 ซึ่งพระองค์ท่านได้มีพระราชานุญาตและพระราชประสงค์ให้ก่อตั้ง **บ้านพยาบาล หรือ เนอสซิ่งโฮม** ขึ้นเพื่อเป็นสถานที่รักษาพยาบาลแก่ชาวต่างชาติที่เข้ามาพึ่งพระบรมโพธิสมภาร โดยมิได้มุ่งหวังผลกำไรแต่อย่างใด และได้มีรับสั่งให้กระทรวงพระธรรมการ มอบเงินอุดหนุนให้เป็นรายเดือนๆ ละ 80 บาท เพื่อให้โครงการสร้าง **บ้านพยาบาล** ประสบความสำเร็จ ชุมชนชาวอังกฤษจึงได้ระดมเงินลงทุนเพิ่มและเช่าบ้านพักชั่วคราว ณ บริเวณถนนพระยาเดโช พร้อมติดต่อว่าจ้าง Matron (ผู้จัดการพยาบาลผู้ดูแล) คนแรกชื่อ Miss Cawley และพยาบาลชื่อ Miss Hitchens จากประเทศอังกฤษ ซึ่งเดินทางมาถึงกรุงสยาม เมื่อกลางปี พ.ศ. 2441 เพื่อมาเป็นพยาบาลประจำ

## ศูนย์แพทย์เฉพาะทาง
โรงพยาบาลบีเอ็นเอชมีศูนย์แพทย์เฉพาะทางดังนี้

* BNH Breast's Health Centre 
* Royal Life Anti-Aging Centre 
* คลินิกต้อหิน
* คลินิกศัลยกรรมลำไส้ใหญ่ และทวารหนัก
* คลินิกสุขภาพเท้า
* คลินิกเฟิร์มพลัส โรงพยาบาล BNH
* คลินิกเวชศาสตร์การท่องเที่ยวนานาชาติ
* ศูนย์กระดูกสันหลัง
* ศูนย์ตรวจสุขภาพ
* ศูนย์ทันตกรรม
* ศูนย์ผิวพรรณ และความงาม
* ศูนย์ภาพวินิจฉัยทางการแพทย์
* ศูนย์ระบบทางเดินอาหาร
* ศูนย์รักษาผู้มีบุตรยาก

* ศูนย์รักษาระบบปัสสาวะสตรี
* ศูนย์สุขภาพชาย
* ศูนย์สุขภาพสตรี
* ศูนย์หัวใจ
* ศูนย์หัวไหล่และข้อ
* แผนกกุมารเวช
* แผนกตา
* แผนกทารกแรกเกิด
* แผนกศัลยกรรมทั่วไปและศัลยกรรมกระดูก
* แผนกหู คอ จมูก
* แผนกอายุรกรรม
* แผนกเวชศาสตร์ฉุกเฉิน
* แผนกเวชศาสตร์ฟื้นฟู และกายภาพบำบัด

## รางวัล
# Joint Commission International (JCI) Accreditation
# Hospital Accreditation (HA) of Thailand
# AustCham Thailand Business Awards 2007 Best Services Company
# TCCC Business Excellent Award 2007 Best Professional Service

## การเดินทาง
* รถไฟฟ้าบีทีเอส ลงที่ สถานีศาลาแดง
* รถไฟฟ้าใต้ดิน ลงที่ สถานีสีลม
* รถโดยสารประจำทาง สาย 15, 22, 76, 77, 514
* แผนที่การเดินทาง 

## อ้างอิง

## แหล่งข้อมูลอื่น
* เว็บไซต์อย่างเป็นทางการ

บีเอ็นเอช
บีเอ็นเอช
หมวดหมู่:ก่อตั้งในมณฑลกรุงเทพในปี พ.ศ. 2440
มหิดลสิทธาคาร

**มหิดลสิทธาคาร** () เป็นโถงคอนเสิร์ตและหอประชุมใหญ่ของมหาวิทยาลัยมหิดล ตั้งอยู่ในพื้นที่ศูนย์ศาลายา ตำบลศาลายา อำเภอพุทธมณฑล จังหวัดนครปฐม โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงประกอบพิธีเปิดเมื่อวันที่ 17 เมษายน พ.ศ. 2557 โดยสามารถใช้เป็นหอแสดงดนตรี โรงละคร หอประชุม และสถานที่ประกอบพิธีพระราชทานปริญญาบัตรของมหาวิทยาลัย

มหิดลสิทธาคาร เป็นอาคารหอประชุมอเนกประสงค์ มีพื้นที่ใช้สอย 26,470 ตารางเมตร ความจุ 2,016 ที่นั่ง ใช้งบประมาณก่อสร้าง 1,450 ล้านบาท ออกแบบโดยใช้แนวคิดโครงสร้างเชิงกายภาพของมนุษย์ โดยใช้ดอกกันภัยมหิดลเป็นต้นแบบ หลังคามี 2 ชั้น ชั้นในใช้วัสดุพิเศษเพื่อป้องกันเสียงจากภายนอก ส่วนหลังคาชั้นนอกใช้วัสดุทองแดง ซึ่งเมื่อเวลาผ่านไปประมาณ 30 ปีหลังจากก่อสร้างเสร็จ จะค่อย ๆ เปลี่ยนสีเป็นสีเขียว คล้ายกับสีของโดมบนพระที่นั่งอนันตสมาคม พระราชวังดุสิต การวางระบบวิศวกรรมสวนศาสตร์ (Acoustical engineering) ของมหิดลสิทธาคารนับได้ว่าดีที่สุดในประเทศไทย

## ระเบียงภาพ

ไฟล์:Prince Mahidol Hall in November, 2017.jpg|บริเวณด้านข้างของมหิดลสิทธาคาร
ไฟล์:Panorama of Prince Mahidol Hall.jpg|ภาพมุมกว้างของมหิดลสิทธาคารเมื่อมองจากประตูถนนบรมราชชนนี


## อ้างอิง

## แหล่งข้อมูลอื่น
* 
* โครงการก่อสร้างอาคารหอประชุมใหญ่ มหิดลสิทธาคาร  เว็บไซต์กองกายภาพและสิ่งแวดล้อม มหาวิทยาลัยมหิดล

หมวดหมู่:ศูนย์ประชุมและศูนย์แสดงสินค้าในประเทศไทย

หมวดหมู่:สถานที่จัดงานที่ก่อตั้งในปี พ.ศ. 2557
หมวดหมู่:ก่อตั้งในประเทศไทยในปี พ.ศ. 2557
หมวดหมู่:สิ่งก่อสร้างในอำเภอพุทธมณฑล
หมวดหมู่:มหาวิทยาลัยมหิดล
หมวดหมู่:สถานที่ที่ตั้งชื่อตามพระนามของสมเด็จพระมหิตลาธิเบศร อดุลยเดชวิกรม พระบรมราชชนก
หมวดหมู่:โรงละครในประเทศไทย
หมวดหมู่:สถานที่จัดแสดงดนตรีในประเทศไทย
เทอร์มิเนเตอร์ กำเนิดสงครามคนเหล็ก

**เทอร์มิเนเตอร์ กำเนิดสงครามคนเหล็ก** () เป็นละครชุดที่ขยายเรื่องราวต่อจาก Terminator 2: Judgment Day (คนเหล็ก ภาค 2) ออกฉายในปี พ.ศ. 2551-พ.ศ. 2552 นำแสดงโดย ลีนา เฮียดี , โธมัส เดคเคอร์ และ ซัมเมอร์ เกลา

## เนื้อเรื่องย่อ
 
ซีรีส์เรื่องนี้ขยายเรื่องราวต่อจาก Terminator 2: Judgment Day (คนเหล็ก ภาค 2) ที่จับไปยังการผจญภัยของซาร่าห์ คอนเนอร์ และลูกชายวัยรุ่น จอห์น คอนเนอร์ ซึ่งพบว่าพวกเขามีชีวิตอย่างโดดเดี่ยวในโลกที่เต็มไปด้วยความวุ่นวายและอันตราย ทั้งคู่ต้องกลายเป็นคนนอกกฎหมาย ต้องหลบหนีผู้ตามล่าที่มาจากปัจจุบันและอนาคต  โดยคนเหล็กที่คอยปกป้องจอห์น คอนเนอร์ ภาคนี้เป็นสาวหุ่นยนต์สังหาร Cameron Phillips รูปร่างเป็นผู้หญิงวัยรุ่น ที่มีความสามารถหลายอย่างเกินกว่าหุ่นยนต์รุ่นอื่นๆ Cameron สามารถเลียนแบบพฤติกรรมทางอารมณ์บางอย่างของมนุษย์ได้ ทำให้สามารถอยู่ร่วมกับมนุษย์ได้อย่างกลมกลืนกว่าหุ่นยนต์รุ่นอื่นๆ เธอยัง
สามารถกินอาหารของมนุษย์ได้ด้วย

## แหล่งข้อมูลอื่น

*''Terminator: The Sarah Connor Chronicles'' on TheWB.com
*
*

หมวดหมู่:รายการโทรทัศน์ภาษาอังกฤษ
หมวดหมู่:เทอร์มิเนเตอร์
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:ละครโทรทัศน์อเมริกันในปี พ.ศ. 2551

หมวดหมู่:ซีรีส์ทางโทรทัศน์โดยทเวนตีท์เซนจูรีฟอกซ์เทเลวิชั่น
หมวดหมู่:ซีรีส์โทรทัศน์โดยวอร์เนอร์บราเธอส์เทเลวิชั่น
หฺวายหนาน

**หฺวายหนาน** () เป็นนครระดับจังหวัดทางตอนกลางค่อนไปทางเหนือของมณฑลอานฮุย ประเทศจีน มีอาณาเขตติดต่อกับนครเหอเฝย์ที่อยู่ทางด้านใต้ หฺวายหนานเป็นศูนย์กลางการผลิตถ่านหินที่ใหญ่ที่สุดของประเทศจีน มีประชากรในปี 2020 จำนวน 3,033,528 คน

## ประวัติ
เมืองนี้ก่อตั้งมาตั้งแต่ปี พ.ศ. 381 โดยกษัตริย์**[[หลิวอัน]]** ผู้เคร่งครัดในลัทธิเต๋าซึ่งต่อมาถูกกล่าวหาว่าเป็นกบฏต่อราชวงศ์ฮั่น หลิวอันไม่สามารถแก้ข้อกล่าวหาได้จึงกระทำ อัตวินิบาตกรรม ในปี พ.ศ. 423 หลิวอันนั้นได้ชื่อว่าเป็น "บิดาแห่งเต้าหู้" เขาร่วมกับนักบวชลัทธิเต๋าได้พยายามนำส่วนผสมต่าง ๆ มาทดลองทำเต้าหู้หลาย ๆ แบบ เนื่องจากมารดาไม่สบายไม่สามารถกินดื่มได้โดยสะดวกเพื่อเป็นการทดแทนคุณของมารดา หลิวอันได้พยายามทดลองสูตรทำเต้าหู้ต่าง ๆ ไว้มากมาย กล่าวกันว่าเต้าหู้แทบทุกรูปแบบที่วางขายกันในปัจจุบันนี้ สร้างสรรค์โดยหลิวอันทั้งสิ้น

ทุกปีในวันที่ 15–17 กันยายน เพื่อเป็นการระลึกถึงหลิวอัน เมืองหฺวายหนานได้จัดเทศกาลเต้าหู้โลก รวมทั้งมีงานแสดงสินค้าเต้าหู้นานาชาติอีกด้วย

## เขตการปกครอง
นครระดับจังหวัดหฺวายหนานแบ่งออกเป็น 7 เขตการปกครองระดับอำเภอ ประกอบด้วย 5 อำเภอ และ 2 อำเภอ

* เขตเถียนเจียอาน ()
* เขตพันจี๋ ()
* เขตเซี่ยเจียจี๋ ()
* เขตต้าทง ()
* เขตปากงชาน ()
* อำเภอเฟิ่งไถ ()
* อำเภอโช่ว ()

และยังแบ่งย่อยลงอีกเป็น 66 เขตการปกครองระดับตำบล ได้แก่ 24 เมือง, 23 ตำบล และ 19 แขวง

นอกจากนี้ ยังมีเขตพัฒนาไฮเทค ซึ่งคือ เขตใหม่ชานหนาน ()

## ภูมิศาสตร์
ใจกลางเมืองตั้งอยู่บนที่ราบริมฝั่งทางใต้ของแม่น้ำหฺวาย ติดกับทะเลสาบเกาถังทางทิศตะวันออกและติดกับพื้นที่เนินเขาที่เป็นป่าทางทิศใต้ และพื้นที่ทางทิศตะวันตกเป็นเขตปากงชาน และอำเภอโช่ว

### ภูมิอากาศ

## เศรษฐกิจ
thumb|อพาร์ตเมนต์สูง ปี 2010

หฺวายหนานเป็นศูนย์กลางการผลิตถ่านหินขนาดใหญ่ โดยมีปริมาณการผลิต 43.28 ล้านตันในปี 2006

เมืองนี้เป็นสถานที่จัดงานเทศกาลวัฒนธรรมเต้าหู้ครั้งที่ 17 เมื่อวันที่ 15–17 กันยายน 2010 รวมถึงนิทรรศการผลิตภัณฑ์ถั่วแห่งชาติ

## อ้างอิง

## แหล่งข้อมูลอื่น

* เว็บไซต์สำนักงานบริหารนครหฺวายหนาน 
* http://www.ah.xinhuanet.com/huainan/index.htm 


หมวดหมู่:นครในมณฑลอานฮุย
ฤดูพายุเฮอริเคนแปซิฟิก พ.ศ. 2557

**ฤดูพายุเฮอริเคนแปซิฟิก พ.ศ. 2557** เป็นฤดูกาลที่มีการก่อตัวของพายุหมุนเขตร้อน โดยฤดูกาลนี้เริ่มต้นอย่างเป็นทางการในวันที่ 15 พฤษภาคม พ.ศ. 2557 ในมหาสมุทรแปซิฟิกตะวันออก และวันที่ 1 มิถุนายน พ.ศ. 2557 ในตอนกลางของมหาสมุทรแปซิฟิก และจบลงในวันที่ 30 พฤศจิกายน พ.ศ. 2557 ซึ่งเป็นขอบเขตระยะเวลาที่มีพายุหมุนเขตร้อนก่อตัวมากที่สุดในแอ่งแปซิฟิก อย่างไรก็ตามเป็นไปได้ที่พายุหมุนเขตร้อนสามารถก่อตัวขึ้นได้ตลอดเวลา

## การพยากรณ์ฤดูกาล

## รายชื่อพายุ
รายชื่อต่อไปนี้ ใช้สำหรับการตั้งชื่อพายุหมุนเขตร้อนที่ก่อตัวในมหาสมุทรแปซิฟิกตะวันออกเฉียงเหนือในปี พ.ศ. 2557 สำหรับการปลดชื่อ ถ้ามีจะได้รับการประกาศโดยองค์การอุตุนิยมวิทยาโลกในฤดูใบไม้ผลิของปี พ.ศ. 2558 ซึ่งชื่อที่ไม่ถูกปลด จะถูกนำกลับมาใช้อีกครั้งในปีฤดูกาล พ.ศ. 2563และนี่ก็เป็นรายการชื่อเดียวกันกับที่เคยใช้ไปในฤดูกาล พ.ศ. 2551 ยกเว้น "*อามันดา*" ที่มาแทน "*อัลมา*"

สำหรับพายุเฮอริเคนในมหาสมุทรแปซิฟิก เป็นเขตรับผิดชอบของศูนย์เฮอริเคนมหาสมุทรแปซิฟิกกลาง ครอบคลุมพื้นที่ระหว่าง 140 องศาตะวันตกถึงเส้นแบ่งวันสากล โดยชื่อทั้งหมดจะถูกใช้หมุนวนสี่รายการ อีกสี่ชื่อจะถูกแสดงด้านล่าง

## สรุปฤดูกาล

## ดูเพิ่ม

* รายชื่อฤดูพายุเฮอริเคนแปซิฟิก
* ฤดูพายุเฮอริเคนแอตแลนติก พ.ศ. 2557
* ฤดูพายุไต้ฝุ่นแปซิฟิก พ.ศ. 2557
* ฤดูพายุไซโคลนมหาสมุทรอินเดีย พ.ศ. 2557
* ฤดูพายุไซโคลนมหาสมุทรอินเดียตะวันตกเฉียงใต้: 2555–2556, 2556–2557
* ฤดูพายุไซโคลนภูมิภาคออสเตรเลีย: 2555–2556, 2556–2557
* ฤดูพายุไซโคลนมหาสมุทรแปซิฟิกใต้: 2555–2556, 2556–2557

## อ้างอิง

## แหล่งข้อมูลอื่น
* เว็บไซต์ศูนย์เฮอริเคนแห่งชาติ สหรัฐอเมริกา
* ศูนย์เฮอริเคนแห่งชาติ มหาสมุทรแปซิฟิกตะวันออกทัศนะสภาพอากาศเขตร้อน

2557
หมวดหมู่:ภัยธรรมชาติในปี พ.ศ. 2557
พุทธศาสนศึกษา

**พุทธศาสนศึกษา** หรือ **พุทธศาสตรศึกษา** () คือการศึกษาศาสนาพุทธในเชิงวิชาการ ถือเป็นสาขาหนึ่งของศาสนศึกษา

พุทธศาสนศึกษาเป็นการศึกษาวิเคราะห์พระพุทธศาสนาเฉพาะด้านใดด้านหนึ่ง เช่น หลักธรรม วิมุตติ กฎแห่งกรรม และความสัมพันธ์ระหว่างนิกาย 

## อ้างอิง

* หลักสูตรครุศาสตรบัณฑิต สาขาวิชาพุทธศาสนศึกษา
วีเอชเอส

thumbnail|right|โลโก้ วีเอชเอส
thumbnail|right|ภาพของเทปวีเอชเอส
[200pspx|thumbnail|right|ภาพของเทป[ซูเปอร์วีเอชเอส (S-VHS)]]

**วีเอชเอส** (; ย่อมาจาก *Video Home System*) หรือในประเทศไทยนิยมเรียกว่า **ม้วนวิดีโอ** หรือ **วิดีโอเทป** เป็นมาตรฐานการบันทึกวิดีโอเทปอนาล็อกที่ออกแบบมาสำหรับผู้บริโภค และเป็นคู่แข่งกับเบตาแมกซ์ซึ่งไม่ประสบความสำเร็จ พัฒนาโดยเจวีซีในปี พ.ศ. 2519 โดยเริ่มได้รับความนิยมเป็นอย่างมากตั้งแต่ขณะนั้น และก็เสื่อมความนิยมลงไปตั้งแต่ช่วงคริสต์ศตวรรษที่ 21

## ความยาวของวีเอชเอส
ความยาวของวีเอชเอสไม่ได้นับเป็น พหุคูณของไบต์ แต่นับเป็นเวลา

## วิธีเปิด
วีเอชเอสนั้นสามารถเปิดได้ทั้งเครื่องเล่นวีเอชเอสและกล้องถ่ายวิดีโอ นอกจากนี้กล้องถ่ายรูป (บางชนิด) ก็สามารถใช้งานได้ ซึ่งจะมีที่สอดวีเอชเอสอยู่ เมื่อเปิดแล้วก็จะเห็นวิดีโอที่อยู่ในวีเอชเอส

## อ้างอิง

หมวดหมู่:ผลิตภัณฑ์ที่ออกในปี พ.ศ. 2519
หมวดหมู่:สิ่งประดิษฐ์ของญี่ปุ่น
จอหน์ แมคอินทอช (เกษตรกร)

thumb|100px|แอปเปิลแดงพันธุ์แมคอินทอช
**จอหน์ แมคอินทอช** (อังกฤษ:John McIntosh) เกิด 15 สิงหาคม พ.ศ. 2320 ถึงแก่กรรม พ.ศ. 2389 เป็นเกษตรกรชาวสก็อตแคนาดา ผู้ให้กำเนิดแอปเปิลสายพันธุ์แมคอินทอช

## ประวัติ
จอหน์ แมคอินทอช เกิดที่โมฮอกเวลเลย์ รัฐนิวยอร์ก เป็นบุตรของชาวสก็อตที่อพยพมาจากสก็อตแลนด์ในช่วงระหว่างสงครามกลางเมืองอเมริกา แมคอินทอชได้ย้ายขึ้นไปอยู่ที่ตอนบนของประเทศแคนาดา ในช่วงปี พ.ศ. 2338 ถึง พ.ศ. 2344 และได้ตั้งรกรากอยู่ที่เมืองมาทิลด้า ปัจจุบันเป็นส่วนหนึ่งของเมืองเซาท์ดัลดัส

แมคอินทอชได้เก็บรวบรวมพันธุ์แอปเปิลป่าในบริเวณนั้นมาขยายพันธุ์ หลายปีต่อมาเหลือเพียงสายพันธุ์เดียวที่อยู่รอด เป็นสายพันธุ์ที่ให้ผลผลิตที่กรอบมีรสชาตดี เขาจึงตั้งชื่อว่า **แอปเปิลแมคอินทอช** ปัจจุบันรัฐบาลแคนาดาได้เปลี่ยนสถานที่อยู่ดั้งเดิมของเขาโดยจัดทำเป็น อนุสรณ์สถานเหตุการณ์สำคัญทางประวัติศาสตร์

หมวดหมู่:เกษตรกรรม
เน็กซัส 7 (รุ่น พ.ศ. 2556)

รุ่นที่ 2 ของ **เน็กซัส&nbsp;7** () เป็นแท็บเล็ตคอมพิวเตอร์ ได้รับการออกแบบโดย กูเกิล และ เอซุส ทำงานบนระบบปฏิบัติการแอนดรอยด์ โดยเป็นแท็บเล็ตในตระกูลกูเกิล เน็กซัส รุ่นที่ 3 (ต่อจากเน็กซัส 7 รุ่นที่ 1 และ เน็กซัส 10) โดยต่อยอดความสำเร็จจาก เน็กซัส 7 รุ่นแรก โดยรุ่นนี้วางขายเมื่อวันที่ 26 กรกฎาคม พ.ศ. 2556 ซึ่งวางขายเร็วกว่ากำหนด 4 วัน แท็บเล็ตรุ่นนี้เป็นรุนแรกที่วางขายพร้อมกับ แอนดรอยด์ 4.3 "เจลลีบีน"

## ดูเพิ่ม
* กูเกิล เน็กซัส
* รายชื่ออุปกรณ์ที่ใช้ระบบปฏิบัติการแอนดรอยด์

## อ้างอิง

## แหล่งข้อมูลอื่น

* – เว็บไซต์อย่างเป็นทางการของกูเกิล
* – เว็บไซต์อย่างเป็นทางการของเอซุส
* - เว็บไซต์อย่างเป็นทางการ
*Detailed comparison: Google Nexus 7 FHD WiFi ME571K (2013) vs. Google Nexus 7 WiFi  ME370T (2012)
*Detailed comparison: Google Nexus 7 FHD LTE ME571KL (2013) vs. Google Nexus 7C 3G ME370TG (2012)
*Nexus 7 WiFi (2013) System Information and benchmark results

หมวดหมู่:แท็บเล็ต
หมวดหมู่:อุปกรณ์แอนดรอยด์
หมวดหมู่:ผลิตภัณฑ์ที่เปิดตัวในปี พ.ศ. 2556
หมวดหมู่:กูเกิลเน็กซัส
ควะด๊ายมราย

**ควะด๊ายมราย** เป็นอาหารของชาวมอญ และเป็นอาหารประเภทต้ม คำว่าควะหมายถึงกับข้าว ด๊ายหมายถึงน้ำ มรายหมายถึงมะปราง เป็นการนำปลาช่อนมาต้มกับมะเขือเทศ ปรุงรสเปรี้ยวด้วยมะปรางตากแห้ง เครื่องแกงมีพริกขี้หนู หอม กระเทียม กะปิ 
## อ้างอิง
* หลากรสหลายชาติพันธุ์ 28 เมนูอร่อยจากกลุ่มชาติพันธุ์ในพม่า.กทม.เพื่อนบ้านอุษาคเนย์. 2551 หน้า 69

หมวดหมู่:อาหารมอญ
หมวดหมู่:อาหารต้มแกง
หมวดหมู่:อาหารจากเนื้อปลา
สง่า ธนสงวนวงศ์

**สง่า ธนสงวนวงศ์** (เกิด 1 มกราคม พ.ศ. 2499) อดีตเลขานุการรัฐมนตรีว่าการกระทรวงแรงงาน และอดีตสมาชิกสภาผู้แทนราษฎรจังหวัดชลบุรี

## ประวัติ
สง่า เกิดเมื่อวันที่ 1 มกราคม พ.ศ. 2499 เป็นบุตรของนายสงวน นางนงเยาว์ ธนสงวนวงศ์ 

สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง และระดับปริญญาโท สาขารัฐประศาสนศาสตร์ จากมหาวิทยาลัยบูรพา

## งานการเมือง
สง่า เคยเป็นสมาชิกสภาจังหวัด ใน พ.ศ. 2533 ต่อมาได้รับเลือกตั้งเป็นสมาชิกสภาผู้แทนราษฎรจังหวัดชลบุรีครั้งแรก เมื่อเดือนมีนาคม พ.ศ. 2535 และได้รับเลือกตั้งเรื่อยมา จนถึง พ.ศ. 2548 รวม 5 สมัย 

### สมาชิกสภาผู้แทนราษฎร
สง่า ธนสงวนวงศ์ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดชลบุรี สังกัดพรรคสามัคคีธรรม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดชลบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดชลบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดชลบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดชลบุรี สังกัดพรรคไทยรักไทย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองชลบุรี
หมวดหมู่:นักการเมืองจากจังหวัดชลบุรี
หมวดหมู่:สมาชิกสภาผู้แทนราษฎรจังหวัดชลบุรี
หมวดหมู่:นักการเมืองพรรคสามัคคีธรรม
หมวดหมู่:พรรคชาติพัฒนา (พ.ศ. 2535)
หมวดหมู่:นักการเมืองพรรคชาติไทย
หมวดหมู่:นักการเมืองพรรคไทยรักไทย
หมวดหมู่:พรรคเพื่อไทย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์และนิติศาสตร์ มหาวิทยาลัยบูรพา
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.